નવસારી શહેરમાં રખડતા ઢોરની સમસ્યા છેલ્લાં કેટલાય સમયથી છે. શહેરનાં મહત્તમ માર્ગો ઉપર રખડતા ઢોર લગભગ આખો દિવસ અડીંગો જમાવતા જોવા મળ્યા છે. ચાર-પાંચ માણસે જીવ પણ ગુમાવ્યા છે છતાં હજુ સુધી અહીંની પાલિકાએ નક્કર પગલા ન લેતા અને સમસ્યા યથાવત રહેતા શહેરનાં જાણીતા નાગરિકો વિસ્પી કાસદ, ડૉ. રાજન શેઠજી, ગીતા ત્રિવેદી, ગૌતમ દેસાઈ, હેમંત દેસાઈ સહિત બુદ્ધીજીવીઓનો સમુહ ગુરૂવારે નવસારી પાલિકા કચેરીએ પહોંચ્યો હતો.